b'\n_START_ARTICLE_\nZoja Sku\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nSku\xc5\xa1kova je na ljubljanski Filozofski fakulteti \xc5\xa1tudirala svetovno knji\xc5\xbeevnost in franco\xc5\xa1\xc4\x8dino s francosko knji\xc5\xbeevnostjo, diplomirala pa je leta 1978 na AGRFT v Ljubljani z delom Gledali\xc5\xa1\xc4\x8de kot oblika spektakelske funkcije; izpopolnjevala se je v na univerzi v Parizu in Berkeleyju, Kalifornija. Od leta 1970 dela kot prevajalka v svobodnem poklicu. Od leta 1986 do 1997 je bila tudi odgovorna urednica knji\xc5\xbene zbirke Studia humanitatis. Sku\xc5\xa1kova objavlja kriti\xc4\x8dne \xc4\x8dlanke in teoretske razprave, zlasti sociolo\xc5\xa1ke in prevaja, najve\xc4\x8d iz franco\xc5\xa1\xc4\x8dine in hrva\xc5\xa1\xc4\x8dine predvsem leposlovno, esejisti\xc4\x8dno in znanstveno prozo.'